CELEX: 32002R0563
Language: bg
Date: 2002-04-02
Title: Регламент (ЕО) № 563/2002 на Комисията от 2 април 2002 година за изменение на Регламент (ЕО) № 466/2001 за определяне на максималното съдържание на някои замърсители в храните

Важна правна забележка

|

32002R0563

Официален вестник n° L 086 , 03/04/2002 стр. 0005 - 0006 специално чешко издание глава 15 том 07 стр. 25  - 27 специално испанско издание глава 15 том 07 стр. 25  - 27 специално унгарско издание глава 15 том 07 стр. 25  - 27 специално литвийско издание глава 15 том 07 стр. 25  - 27 LV.ES глава 15 том 07 стр. 25  - 27 MT.ES глава 15 том 07 стр. 25  - 27 PL.ES глава 15 том 07 стр. 25  - 27 SK.ES глава 15 том 07 стр. 25  - 27 специално словенско издание глава 15 том 07 стр. 25  - 27

		20020402Регламент (ЕО) № 563/2002 на Комисиятаот 2 април 2002 годиназа изменение на Регламент (ЕО) № 466/2001 за определяне на максималното съдържание на някои замърсители в хранитеКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 315/93 на Съвета от 8 февруари 1993 г. за определяне на общностни процедури относно замърсителите в храните [1], и по-специално член 2, параграф 3 от него,като има предвид, че:(1) Регламент (ЕИО) № 315/93 предвижда, че трябва да бъде определено максимално съдържание на някои замърсители в храните, с цел да се защити общественото здраве.(2) Регламент (ЕО) № 466/2001 на Комисията [2], последно изменен с Регламент (ЕО) № 472/2002 [3], се прилага от 5 април 2002 г. и заменя Регламент (ЕО) № 194/97 на Комисията от 31 януари 1997 г. за определяне на максималното съдържание на някои замърсители в храните [4], както е изменен по-специално с Регламент (ЕО) № 864/1999 г. [5] за определяне максималното съдържание на нитрати в марулите и спанака.(3) От държавите-членки се изисква да съобщават резултатите от тяхното наблюдение и да докладват за предприетите мерки и за напредъка по отношение прилагането на кодексите за правилна селскостопанска практика за понижаване нивата на нитратите. Използвайки тази информация Комисията пристъпва на всеки три години, и за първи път преди 1 януари 2002 г., към преглед на максималното съдържание на нитрати в марулите и в спанака, с крайната цел да се понижат споменатите нива.(4) Данните от годишното наблюдение от страна на държавите-членки показват понижаване на допустимото съдържание на нитрати в марулите. По-ниско максимално съдържание за определени категории марули може да бъде достигнато въз основа на добрата производствена практика. В определени региони се отчитат нива на нитратите често по-високи от тези, фиксирани в приложението към Регламент (ЕО) № 466/2001, въпреки че общата тенденция показва, че нивата на нитратите в марулите се понижават. Нивата на нитратите в спанака не показват ясна тенденция към понижаване. Някои държави-членки трябва да запазят установения преходен период, за да разрешат пускането на вътрешния пазар на марули и/или спанак, отглеждани и предназначени за консумация на тяхната територия. За марулите този преходен период трябва да бъде ограничен във времето, но за спанака все още не се предвижда крайна дата.(5) Регламент (ЕО) № 466/2001 трябва да бъде подходящо изменен.(6) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 466/2001 се изменя, както следва:1. Член 3, параграф 1 се заменя със следния текст:"1. Държавите-членки могат, когато е оправдано, да разрешат преходен период за пускането на пазара на пресни марули и пресен спанак, отглеждани и предназначени за консумация на тяхната територия, с допустимо съдържание на нитрати по-високо от това, установено като максимално съдържание в точки 1.1, 1.3 и 1.4 от приложението при условие, че се прилагат кодексите за правилна селскостопанска практика, за постигане на постепенен напредък към допустимото съдържание, постановено в настоящия регламент.Преходният период:а) по отношение на марулите, изтича на 1 януари 2005 г.;б) по отношение на спанака, се преразглежда не по-късно от 1 януари 2005 г.Държавите-членки информират всяка година другите държави-членки и Комисията за стъпките, предприети в изпълнение на първата алинея."2. Раздел 1 от приложение I се заменя с текста от приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 2 април 2002 година.За КомисиятаDavid ByrneЧлен на Комисията[1] ОВ L 37, 13.2.1993 г., стр. 1.[2] ОВ L 77, 16.3.2001 г., стр. 1.[3] ОВ L 75, 16.3.2002 г., стр. 18.[4] ОВ L 31, 1.2.1997 г., стр. 48.[5] ОВ L 108, 27.4.1999 г., стр. 16.--------------------------------------------------20020402ПРИЛОЖЕНИЕРаздел 1 от приложение I към Регламент (ЕО) № 466/2001 относно нитратите се заменя със следния текст:Продукт | Максимално съдържание (mg NO3/kg) | Метод за взимане на проби | Референтен метод за анализ |"1.1. Пресен спанак [1] (Spinacia oleracea) | Реколта от 1 ноември до 31 март | 3000 | Директива 79/700/ЕИО на Комисията [2] | |Реколта от 1 април до 31 октомври | 2500 | |1.2. Консервиран, дълбоко замразен или замразен спанак | | 2000 | Директива 79/700/ЕИО | |1.3. Прясна маруля (Lactuca sativa L.) (маруля, отглеждана на открито или на защитено място) с изключение на салатите, изброени в точка 1.4. | Реколта от 1 октомври до 31 март: | | Директива 79/700/ЕИО. Минималният брой единици, обаче, за лабораторна проба е 10 | |— маруля, отглеждана под покритие | 4500 [3] | |— маруля, отглеждана на открито | 4000 [3] | |Реколта от 1 април до 30 септември: | | |— салата, отглеждана под покритие | 3500 [3] | |— салата, отглеждана на открито | 2500 [3] | |1.4. Салати тип "Айсберг" [4] | Салата, отглеждана под покритие | 2500 [3] | Директива 79/700/ЕИО. Минималният брой единици обаче за лабораторна проба е 10 | |Салата, отглеждана на открито | 2000 [3] | |[1] Максималното съдържание за пресен спанак не се прилага за пресен спанак, предназначен за преработка, който се транспортира директно в насипно състояние от полето до преработвателния завод.[2] ОВ L 207, 15.8.1979 г., стр. 26.[3] При липсата на подходящо етикетиране, показващо метода на производство, се прилага съдържанието установено за маруля, отглеждана на открито.[4] Описани в Регламент (ЕО) № 1543/2001 на Комисията от 27 юли 2001 г. за определяне на правилата за търговия, приложими за марули, къдраволистна ендивия и широколистна ендивия (ОВ L 203, 28.7.2001 г., стр. 9)."--------------------------------------------------